Tramp AQShda ruhiy kasalxonalarni ko‘paytirishga chaqirdi

AQSh prezidenti Donald Tramp otishmalar bilan bog‘liq fojialar ortib borayotgani sababli mamlakatda 60—70-yillarda yopilgan ruhiy kasalxonalarni yana ochish zarur deb hisoblamoqda. Bu haqda “Korrespondent.net” xabar berdi.

“Biz yana ruhiy kasalxonalarni qurishni boshlashimiz kerak”, — degan u.
“Agar 60—70-yillarni eslasak, juda ko‘p shunday ruhiy kasalxonalar yopilib, odamlar shunchaki ko‘chaga chiqarib yuborildi. Bu mamlakatimiz uchun dahshatli edi. Ular yopilib ketdi. Shaharlar ularni ta’minlay olmasdi, shu sababli ular yopilib ketdi”, — deb ta’kidlagan Tramp.
Shuningdek, ruhiy kasalxonalarni yana ochish lozimligi, bunday odamlar ko‘chada yurishiga yo‘l qo‘ymaslik kerakligini qo‘shimcha qilgan.